Секторот за инспекциски надзор во областа на социјалната заштита и заштита на децата при Министерството за труд и социјална политика, преку инспекторите Мијалче Стојанов инспектор за социјална заштита со службена легитимација број 28-0005 и Елена Јанчева инспектор за социјална заштита со службена легитимација број 28-0020 изврши вонреден инспекциски надзор над субјектот на инспекциски надзор ЈУ Меѓуопштински центар за социјална работа Струмица, со седиште на ул.Ленинова број 84, Струмица застапуван од Директорот Зоран Манев и со Записник ИП1 број 16-38 од 11.09.2023 година ја утврди фактичката состојба и врз основа на член 338 од Законот за социјалната заштита („Службен весник на Република Северна Македонија,, број 104/2019, 146/2019, 275/2019, 302/2020, 311/2020, 163/2021, 294/2021, 99/2022, 236/2022 и 65/2023), го донесе следното

**Р Е Ш Е Н И Е**

Се наредува на Зоран Mанев, Директор на ЈУ Меѓуопштински центар за социјална работа Струмица (во натамошниот текст: Центарот), за отстранување на констатираните недостатоци и неправилности во примената на Законот за социјалната заштита, Законот за семејство („Службен весник на РМ„ број 80/92, 09/96, 38/2004, 33/2006, 84/2008, 67/2010, 156/2010, 39/2012, 44/2012, 38/2014, 115/2014, 150/2015 и „Службен весник на Република Северна Македонија,, број 53/2021), подзаконските, општите, поединечните и другите акти донесени врз нивна основа, да ги преземе следните мерки во роковите и од страна на одговорното лице:

 1.Центарот, во постапката за давање согласност за издавање патна исправа за малолетно дете, да донесува управен акт, односно решение кое ќе содржи правна поука, дека странката има права на жалба, да е наведено до кого треба да се поднесе жалбата, во каква форма, кој е рокот за поднесување и донесениот управен акт да го доставува до двајцата родители, со што ќе и биде овозможена правна заштита на странката, согласност со член 263 од Законот за социјалната заштита, член 14, 80 и член 88 став 1 и став 5 од Законот за општата управна постапка (,,Службен весник на Република Македонија,,бр.124/2015,,).

 **Рок за извршување на инспекциската мерка е од денот на приемот на Решението и постојано**

 2.Центарот, донесеното решение број 13-482 од 11.04.2023 година со кое има дадено согласност за издавање на патна исправа за малолетното дете Н.Н, да го достави до мајката на малолетното дете и донесеното решение број 13-2579 од 26.05.2023 година малолетните деца Н и Н да и бидат доверени кај нивната мајката Д. да го достави до таткото на малолетните деца, согласност со член 263 од Законот за социјална заштита („Службен весник на Република Северна Македонија,, број 104/2019, 146/2019, 275/2019, 302/2020, 311/2020,163/2021, 294/2021, 99/2022, 236/2022 и 65/2023) член 14 и 80 од Законот за општата управна постапка(,,Службен весник на Република Македонија,, број 124/2015,,)

 **Рок за извршување на инспекциската мерка е 5 дена од денот на приемот на Решението и постојано**

 3. Центарот, кога е запознаен дека решението број УП 13-2034 од 02.05.2023 година за регулирање на личните односи и непосредни контакти на таткото И.Д. со неговите малолетни деца не се почитува во целост, да ги предупреди родителите на недостатоците во воспитанието и развојот на децата и на одговорно родителство, како и на правата и обврските во вршењето на родителското право, согласно член 76, 85 и 86 од Законот за семејството („Службен весник на Република Македонија” број 80/92, 09/96, 38/2004, 33/2006, 84/2008, 67/2010, 156/2010, 39/2012, 44/2012, 38/2014, 115/2014, 150/2015 и ,,Службен весник на РСМ,, број 53/2021 ).

 **Рок за извршување на инспекциската мерка е 10 дена од денот на приемот на Решението и постојано**

 4. Раководното или друго овластено лице во Центарот се задолжува, веднаш по истекот на рокот за извршување на инспекциските мерки, а најдоцна **во рок од три дена** писмено да ги извести инспекторите дали се извршени инспекциските мерки, согласно член 334 став 4 од Законот.

 Жалбата изјавена против ова решение, не го одлага неговото извршување.

 **О б р а з л о ж е н и е**

 Секторот за инспекциски надзор во областа на социјалната заштита и заштита на децата при Министерството за труд и социјална политика, врз основа на член 329 став 1 алинеја 1 од Законот за социјалната заштита, преку инспекторите за социјална заштита Мијалче Стојанов инспектор за социјална заштита со службена легитимација број 28-0005 и Елена Јанчева инспектор за социјална заштита со службена легитимација број 28-0020, изврши вонреден инспекциски надзор над субјектот на инспекциски надзор ЈУ Меѓуопштински центар за социјална работа Струмица, со седиште на ул.Ленинова број 84, Струмица застапуван од Директорот Зоран Манев и состави Записник ИП1 број 16-38 од 11.09.2023 година, во кој се констатирани недостатоци и неправилности во постапувањето на Центарот, во постапките за доверување на дете, деца, вонбрачно доверување, регулирање на видување и за иселување во странство.

Врз основа на изнесеното се одлучи како во диспозитивот на ова решение.

Жалбата не го задржува извршувањето на решението согласно член 340 став 2 од Законот.

 **Правна поука:** Против ова решение може да се изјави жалба до Државната комисија за одлучување во втор степен од областа на инспекцискиот надзор и прекршочната постапка во рок од 15 дена од денот на приемот на решението.

Подносителот на жалба плаќа административна такса за жалба во износ од 250,00 денари.

Решено во Секторот за инспекциски надзор во областа на социјалната заштита и заштита на децата при Министерство за труд и социјална политика под ИП1 број 16-38 од 18.09.2023 година.

 Инспектори за социјална заштита:

 Мијалче Стојанов

Елена Јанчева